
HAURREN KATEKESIA
ERRUKIAREN (SAMURTASUNAREN) MISIOLARI
HELBURUAK:
· Misiolariak bizi diren errealitatea ezagutu.

· Misiolari izatea zer den ohartu: Jainko Aita-Amaren samurtasuna (errukia), Berri Ona, maitasuna… pobretuenei hots egitea da.
· Konpromiso zehatz bat hartu.

· Parrokian, taldean, ikastetxean, Domund Eguneko kanpainan parte hartu.
(  IKUSI 

Gelako txoko bat prestatu hainbat material ipiniaz: Eguneko horma-irudia, munduko bola, Jainkoaren Hitza, kandela batzuk…





Errukiaren Ontziari buruzko ipuina kontatuko dugu poliki-poliki.
ERRUKIAREN ONTZIAREN IPUINA
Maisua ontzi baten bila zebilen, erabiltzeko. Apalean asko zegoen -Zein aukeratu? Eraman nazazu, oihukatu zuen urrezkoak. Distiratsua naiz, balio handikoa eta egiten dudan guztia ondo egiten dut; beste guztiak baino askoz ere ederragoa eta distiratsuagoa naiz eta zu bezalako maisu batentzat urrea egokiena izango litzateke. Maisua txintik esan gabe pasa zen. Beste ontzi batzuk ere maisuari atentzioa ematen saiatu ziren: zilarrezko ontzia, brontzezkoa, kristalezko kopa, egurrez landutako ontzia… Maisuak beherantz begiratu zuen eta buztinezko ontzian jarri zuen arreta. Hutsik zegoen, hautsita, suntsituta. Ontziak ez zuen Maisuak aukeratuko zuen itxaropenik; garbitu, konpondu eta berriro bete eta erabiltzeko moduan jarriko zuenik.

A, hau da aurkitu nahi nuen ontzia, berriztatu eta erabiliko dut, neure egingo dut. Bere buruaz harrotzen den ontziaren beharrik ez dut, ezta apalean nabarmentzen denaren beharrik ere, ezta aho zabaleko zaratatsu eta azalekorik ere, ezta haren edukia harro azaltzen duenik ere, ezta dena zuzen egiten duela pentsa dezakeenik ere, baina ontzi xume eta suntsitu hau bai. Maisuak arretaz altxatu zuen buztinezko ontzia; berriztatu eta garbitu zuen eta egun hartan bete egin zuen. Samurtasunez hitz egin zion: Asko egin dezakezu. Isuri zaitez ni zuregan isuri naizen bezala.
Hausnarketa egiteko:

· Zeren bila zebilen maisua?
· Zein ontzi aukeratu zuen?

· Zergatik aukeratu zuen xumeena? Nolakoa zen maisua?
· Zer lotura dute maisuaren jarrerak eta misiolarienak?

· Misiolariek ere pertsona pobretuenekin egotea aukeratzen dute.
· Haiek batez ere, baztertuta dauden gizon-emakumeei eskaintzen diete samurtasuna: aitona-amonei, egoera latzetan bizi diren gizon-emakumeei, esplotatuta dauden neska-mutilei, hau da, eskolara joaten ez direnei, lan egiten dutenei, babesik gabekoei…
· Ontzia gutako bakoitza gara, gure barruan samurtasuna baitugu. Gertukoei eskaini behar diegu samurtasun hori, etxean, eskolan, katekesian, lagunei…
· …

EPAITU
Orain Laosen dagoen Sergio misiolariaren gutuna irakurriko diegu. Mapan Laos bila dezakegu. 

Laosen nago, 9.879 kilometrora. Bai, etxetik urrun “samar” nago, baina ez pentsa, familia, lagunak, hizkuntza, janari gustukoenak etab. ez ditut utzi gustatzen ez zitzaizkidalako edota haiekin nekatuta nengoelako… Jesusen egitekoaren misioa, senideei Jainkoaren maitasun neurrigabea eta errukitsua kontatzekoa, jaso nuelako joan nintzen.  
Nik, zuek bezala, katekesian, etxean, eskolan… Jesusen maitasuna biziki ezagutu eta sumatu dut nire bihotzean. Oso handia zen eta ezin nuen niretzat bakarrik gorde: partekatu behar nuen. Eta horregatik etorri nintzen honaino, Laoseraino, Asiako hego-ekialdera, hemengo jendeak ere Berri Onaren poza izan dezan, Jesusek, Jainkoaren Semeak, ekarri zigun Berri Onarena.
Zer egiten dut Jainkoak dien maitasuna hots egiteko? 

Misiolariek, euren egitekoaren bidez, iraultza sortzen dute eta aliatuak behar dituzte. Zer da iraultza? Aldaketa azkarra eragitea da. Misiolariek “errukiaren iraultza” eragiten dute ahal duten bazter guztietan.
Imajinatu samurtasun-keinuz betetako mundua, Jainkoaren maitasuna adierazten duten ekintzez betea, maitasuna-errukia birus bat balitz bezala, denoi koska egin eta gure bihotza Jesusen bihotza bezalakoa bihurtuko balitz bezala begiratzeko, barkatzeko, laguntzeko… 
Zer egin zuen Jesusek bizimodu publikoan iraun zuen hiru urtean? Palestinako lurraldearen giroa aldatu zuen, bertan ari baitzen Maitasuna zuzenean arnasa hartzen, hitz egiten, ekiten… 

Hori bai izan zela eromena, hori bai izan zela iraultza!
“Errukia-samurtasunaren iraultza” honetan bat egiteko Jesusen eredua jarraitu behar dugu:
1) Jesus Maisuaren errukia, samurtasuna nagusi den Ebanjelioaren pasarteak bilatuko ditugu: Mt 8,1-4; Mt 9,27-29; Mt 9,36; Mt 14,14 y ss.; Mt 15,32; Lk 7,11-15; Mk 5,1-20; Lk 15,1-32; Mt 18, 21-35...

2) Denon artean, iraultza eragiteko egingo dituzuen keinu zehatzak erabaki.  

3) Kontuan hartu batzuetan ez dela erraza izango: tarteka hainbat kapritxori edo nork berea egiteari uko egin beharko diogula, kostata ere barkatu beharko dugula. Prest al zaudete?

EKIN
Osagarri bezala, galdera hauek ere egin ditzakegu:
· Nola eragin dezakegu errukiaren, samurtasunaren iraultza? (klasean eta katekesian lagunekin ongi konponduz; etxean, gurasoekin, anai-arrebekin…) 
· Zeintzuk dira gure keinu zehatzak?

· Horma-irudi bat egin. Bertan idatziko ditugu, talde bezala misiolariekin kolaboratzeko, egingo ditugun errukizko keinu zehatzak.
